Source: https://www.slov-lex.sk/pravne-predpisy/SK/ZZ/1994/312/
Timestamp: 2019-10-21 16:11:50+00:00

Document:
312/1994 Z.z. - Nález Ústavného súdu Slovenskej rep... - SLOV-LEX
312/1994 Z.z.
312/1994 Z. z.
Časová verzia predpisu účinná od 15.11.1994
z 21. septembra 1994
Ústavný súd Slovenskej republiky v senáte zloženom z predsedu JUDr. Richarda Rapanta a z členov senátu JUDr. Jána Klučku a JUDr. Viery Mrázovej o návrhu generálneho prokurátora Slovenskej republiky na začatie konania podľa čl. 125 písm. c) Ústavy Slovenskej republiky o súlade všeobecne záväzného nariadenia obce Ľubica z 15. septembra 1993 č. 3/93 o ochrane obecného majetku, majetku občanov, ktorý sa nachádza vo Vojenskom výcvikovom priestore Javorina, s Ústavou Slovenskej republiky a so zákonmi na neverejnom zasadnutí 21. septembra 1994 takto
Všeobecne záväzné nariadenie obce Ľubica z 15. septembra 1993 č. 3/93 o ochrane obecného majetku, majetku občanov, ktorý sa nachádza vo Vojenskom výcvikovom priestore Javorina, nie je v súlade s čl. 65 ods. 1, s čl. 67 a s čl. 68 Ústavy Slovenskej republiky.
Všeobecne záväzné nariadenie obce Ľubica z 15. septembra 1993 č. 3/93 o ochrane obecného majetku, majetku občanov, ktorý sa nachádza vo Vojenskom výcvikovom priestore Javorina, nie je v súlade s § 6 ods. 1 zákona Slovenskej národnej rady č. 369/1990 Zb. o obecnom zriadení v znení neskorších predpisov, s § 4 zákona č. 40/1964 Zb. Občiansky zákonník v znení neskorších predpisov, s § 13 zákona Slovenskej národnej rady č. 138/1991 Zb. o majetku obcí v znení neskorších predpisov, s § 25 až 30 zákona Slovenskej národnej rady č. 100/1977 Zb. o hospodárení v lesoch a štátnej správe lesného hospodárstva v znení neskorších predpisov a s § 7 zákona č. 135/1961 Zb. o pozemných komunikáciách (cestný zákon) v znení neskorších predpisov.
Dňom vyhlásenia tohto nálezu v Zbierke zákonov Slovenskej republiky stráca všeobecne záväzné nariadenie obce Ľubica z 15. septembra 1993 č. 3/93 o ochrane obecného majetku, majetku občanov, ktorý sa nachádza vo Vojenskom výcvikovom priestore Javorina, účinnosť v celom svojom rozsahu. Pokiaľ obecné zastupiteľstvo obce Ľubica neuvedie toto všeobecne záväzné nariadenie do súladu s Ústavou Slovenskej republiky a s príslušnými ustanoveniami zákonov, stráca po šiestich mesiacoch od vyhlásenia tohto nálezu platnosť.
Číslo: 312/1994 Z. z.
Názov: Nález Ústavného súdu Slovenskej republiky z 21. septembra 1994 vo veci vyslovenia nesúladu všeobecne záväzného nariadenia obce Ľubica s Ústavou Slovenskej republiky a so zákonmi
Dátum schválenia: 21.09.1994
Dátum vyhlásenia: 15.11.1994
Dátum účinnosti od: 15.11.1994
Nachádza sa v čiastke: 86/1994
2. 15.11.1994 -

References: súd 
 čl. 125
 čl. 65
 čl. 67
 čl. 68
 § 6
 § 4
 § 13
 § 25
 § 7